CELEX: E2004J0002
Language: da
Date: 2004-12-10
Title: Domstolens dom af  10. december 2004  i sag E-2/04 Reidar Rasmussen, Jan Rossavik, og Johan Käldman, mod Total E&P Norge AS, v/bestyrelsesformanden  (overførsel af virksomheder — Rådets direktiv 77/187/EØF — tidspunkt for overførslen — nægtelse af overførsel af arbejdsforhold)

23.2.2006   
            
            
               DA
            
            
               Den Europæiske Unions Tidende
            
            
               C 45/11
            
         
      DOMSTOLENS DOM
   
   af 10. december 2004
   i sag E-2/04 Reidar Rasmussen, Jan Rossavik, og Johan Käldman, mod Total E&P Norge AS, v/bestyrelsesformanden
   
      (overførsel af virksomheder — Rådets direktiv 77/187/EØF — tidspunkt for overførslen — nægtelse af overførsel af arbejdsforhold)
   
   (2006/C 45/07)
   I sag E-2/04 mellem Raidar Rasmussen, Jan Rossavik og Johan Käldman mod Total E&P Norge AS v/ bestyrelsesformanden blev Gulating lagmannsrett (Gulating appelret) anmodet om at fortolke artikel 1 og artikel 3, stk. 1, i Rådets direktiv 77/197/EØF af 14. februar 1977, og domstolen sat af præsident Carl Baudenbacher og dommerne Per Tresselt og Thorgeir Örlygsson (refererende dommer) afsagde den 10. december 2004 følgende dom:
   
               1.
            
            
               En økonomisk enhed ifølge artikel 1, stk. 1, litra b), i direktiv 77/187/EØF af 14. februar 1977 om tilnærmelse af medlemsstaternes lovgivning om varetagelse af arbejdstagernes rettigheder i forbindelse med overførsel af virksomheder, bedrifter eller dele af bedrifter, som ændret ved direktiv 98/50/EF, og som indarbejdet i EØS-aftalen, kan bevare sin identitet, hvis en del af en virksomhed overføres fra et selskab til et andet, der udfører de samme eller lignende aktiviteter sammen med et andet tilknyttet selskab inden for samme virksomhedsgruppe, således at hvert selskab overtager nogle af de pågældende arbejdstagere.
            
         
               2.
            
            
               Ifølge artikel 1 er det ikke udelukket at anvende direktivet, når en virksomheds vedligeholdelses- og supportfunktioner overføres, hvorimod produktionen ikke overføres, og arbejdstagerne inden for disse funktioner arbejder som et hold både før og efter overførslen.
            
         
               3.
            
            
               Ifølge artikel 1 kan direktivet finde anvendelse i tilfælde af overførsel af vedligeholdelsesopgaver på en fast offshore gasproduktionsplatform, når en væsentlig del af den arbejdsstyrke, hvad angår antal og kvalifikationer, som udførte denne funktion, overtages af et selskab, der fortsætter med at udføre disse opgaver på den samme installation. Det er ikke udelukket at anvende direktivet, alene fordi ejerskabet til de værktøjer og instrumenter, som de ansatte brugte før den omhandlede transaktion, og som de fortsat har brugt efter overdragelsen, ikke overtages af det pågældende selskab.
            
         
               4.
            
            
               Direktivets artikel 3, stk. 1, skal fortolkes på den måde, at arbejdsforhold overgår til erhververen samtidig med og i kraft af overførslen af virksomheden, hvad angår de arbejdstagere, der ikke før tidspunktet for overførslen har erklæret, at de ikke ønsker at arbejde for erhververen.